PDI วิ่งฉิว 6% นิวไฮในรอบกว่า 3 เดือน โบรกฯเชียร์ “ซื้อ” ชูเป้า 40 บ. คาดกำไรปี60 โตทะลัก
PDI วิ่งฉิว 6% นิวไฮในรอบกว่า 3 เดือน โบรกฯเชียร์ "ซื้อ" ชูเป้า 40 บ. คาดกำไรปี60 โตทะลัก โดย ณ เวลา 12.24 น. ราคาอยู่ที่ 24.70 บาท บวก 1.40 บาท หรือ 6.01% สูงสุดที่ 24.80 บาท ต่ำสุดที่ 23.80 บาท มูลค่าซื้อขายที่ 137.54 ล้านบาท
19 ก.พ. 2561

ผู้สื่อข่าวรายงานว่า หุ้น บริษัท ผาแดงอินดัสทรี จำกัด (มหาชน) หรือ PDI ณ เวลา 12.24 น. ราคาอยู่ที่ 24.70 บาท บวก 1.40 บาท หรือ 6.01% สูงสุดที่ 24.80 บาท ต่ำสุดที่ 23.80 บาท มูลค่าซื้อขายที่ 137.54 ล้านบาท ขณะที่ดัชนีตลาดหุ้นไทยโดยรวมบวก 0.48%

ทั้งนี้ราคาหุ้นยังปรับตัวเพิ่มขึ้นทำจุดสูงสุดในรอบกว่า 3 เดือน โดยนับตั้งแต่ราคาหุ้นยืนที่ระดับ 29 บาท เมื่อวันที่ 7 พ.ย.60
ด้าน เด็กแนว – บล.เออีซี ระบุในบทวิเคราะห์ (19 ก.พ.) แนะนำ “ซื้อ” PDI ให้ราคาเหมาะสม 40 บาท/หุ้น โดยย้อนหลังกำไร 9 เดือนของผาแดง โตแรงกว่า 80% ผลงานเกือบทั้งหมดมาจากการขายสังกะสี ที่ราคาพุ่งขึ้น แต่ว่าในไตรมาส 4 ที่จะถึงนี้ บริษัทจะรับรู้รายได้เพิ่มจากโรงไฟฟ้า 38.6 MW ที่บริษัทซื้อมาและจ่ายไฟเชิงพาณิชย์รับเงินเข้ากระเป๋าเป็นที่เรียบร้อย
ส่วนกำไรจากสังกะสีก็ยังแรง เพราะราคาในตลาดโลกสูงขึ้นกว่า 30% จากปี 59 ขณะที่ค่าบาทแข็งขึ้นเพียง 9% กำไรส่วนต่างเพียบ และเตรียมลุ้นรับใหม่ นี้โรงไฟฟ้า 10.6 MW ที่ญี่ปุ่นพร้อมกดปุ่มแล้ว
ดังนั้นปี 61 กำไรจะยิงยาวแรงกว่าแน่นอน  เด็กแนวประเมินโค้งสุดท้ายของปี 60 กำไรจะเป้าแตกรวมทั้งปีทะลุ 800 ล้านบาท ด้วยระดับ EPS ที่ 4 บาท ถ้าให้เป้า PE 10 เท่าราคาเหมาะสมที่ 40 บาท ถ้าปันผล 1.8 บาทจะให้ Yield 7.7%
สำหรับกราฟ PDI สัญญาณซื้อเต็มๆ ทั้ง Stochastic, เส้นค่าเฉลี่ยทั้งสามม้วนขึ้น แนวโน้มจะต้องขึ้นปิด Gap  28 บาท  รับกันเต็มๆ ผลตอบแทนสูง หุ้นในฝัน นักลงทุนจะไม่ซื้อกันอีกเหรอ